**Macko Uško ide do školy.**

**Macko sa chystá do školy. Je už druhák, tak vie, čo si má zobrať so sebou do školy. Pripravil si školskú tašku a dal si do nej: učebnice, zošity, peračník s perami, ceruzkami, gumou, strúhadlom, pravítkom a  samozrejme, nesmela tam chýbať desiata. Dnes si dal do tašky aj malé nožnice a lepidlo. Potrebuje ich na výtvarnú výchovu. Desiatu mu pripravil jeho ocko, lebo mamička išla skôr do práce. Chlebík so syrom, salámou a rajčinou. Do fľaše mu nalial ovocný čaj.**

**Mamička pracuje ako predavačka v obchode a ten už otvárajú ráno o šiestej. Macko vykročil z domu s dobrou náladou, neponáhľal sa a pospevoval si cestou dovtedy, kým nestretol kamaráta. Potom obaja veselo poskakovali, kým neprišli do školy.**

**Odpovedz na otázky:**

**Kto pripravil Mackovi desiatu? ............................................**

 **Čo potreboval na výtvarnú výchovu? ..................................**

**Čo si vzal na pitie do školy? .................................................**

**Daj do krúžku ÁNO alebo NIE:**

**Macko si cestou do školy poskakoval, kým nestretol kamaráta.**

 **ÁNO - NIE**

**Mackovi pripravila školskú tašku mamička.**

 **ÁNO - NIE**

 **Macko chodí do druhej triedy.**

 **ÁNO - NIE**

